**6. Oppilashuoltosuunnitelman toteuttaminen ja seuraaminen**

**6.1. Oppilashuoltosuunnitelman toteuttaminen ja seuraaminen Iittalan yhtenäiskoulussa lukuvuoden 2019-2020 lopussa.**

Tämän arviointiosan on koonnut apulaisrehtori Siukku Erola 10.6.2020. Arviointia esitellään yhteisöllisen oppilashuoltoryhmän ensimmäisessä kokouksessa 13.8.2020, jolloin asetetaan tavoitteet yhteisöllisen opiskeluhuollon toiminnalle Iittalan yhtenäiskoulussa lukuvuodeksi 2019 - 20120.

**IYK:n yhteisöllisen opiskeluhuoltoryhmän toiminnasta**

Ryhmä kokoon lukuvuoden aikana kerran kuukaudessa. Ryhmää johtaa apulaisrehtori Siukku Erola. Siihen kuuluvat rehtori, erityisopettajat, psykologi, kuraattori, nuorisotyöntekijä ja terveydenhoitaja. Ryhmän suunnittelu- ja arviointikokouksisiin kutsutaan oppilaiden ja huoltajien edustajat

Yhteisöllinen opiskeluhuoltoryhmä tiedottaa lähettämällä kokousten muistiot työyhteisölle Teamsin Tiedostot -sivulle sekä kertomalla ajankohtaista teemoista kokouksissa. Koulun vuosikelloon merkitään tapahtumien ajankohdat.

T**yösuunnitelma lukuvuonna 2019-2020**

Olemme valinneet koulullemme lukuvuodeksi 2019-2020 laaja-alaisiksi taidoiksi Itsestä huolehtiminen ja arjen taidot (L3) sekä monilukutaito (L4). Pyrimme huomioimaan erityisesti näitä yhteisöllisen opiskeluhuoltoryhmän ja koulun toiminnassa.

**L3 Itsestä huolehtiminen ja arjen taidot: Taito 1: hyvinvoinnin ja terveyden edistäminen**

**Paras koulu -hanke**

Olemme päässeet osallistumaan Hämeenlinnan kaupungin hallinnoimaan Paras koulu -hankkeeseen. Sen tavoitteena Iittalassa on koulun kokonaisvaltaisen hyvinvoinnin kehittäminen. Tavoitteissa huomioidaan henkisen hyvinvoinnin teemat sekä koulun fyysisen ja toiminnallisen ympäristön kehittämisen.

Koulu saa hankkeen kautta avuksi kaksi **hyvinvointikoordinaattoria.** Hyvinvointikoordinaattori työskentelee läheisessä yhteistyössä koulun, huoltajien, kaupungin eri toimijoiden mm. nuoriso- ja kulttuuritoimi kanssa sekä pyrkii rakentamaan yhteistyömalleja alueellisten toimijoiden kuten kolmannen sektorin ja yrityselämän kanssa. Iittala on myös mukana Opetushallituksen Kiihdyttämö kokeilussa, jossa tavoitteena on saada nopeasti hyvinvointia tukevat toimenpiteet käytäntöön.

**Toimenpiteet jaetaan kolmeen osioon:**

**Johtamisen rakenteellinen kehittäminen**

Hyvinvointikoordinaattori toimii osana koulujen yhteisöllistä oppilashuoltoa sekä koulun johdon tukena suunnittelemassa hyvää koulupäivää oppilaille, opettajille sekä muulle koulun henkilökunnalle.

Arviointi:

Paras koulu -hankkeen projektikoordinaattori Linda Kaseva ja projektityöntekijä Maija Heikkilä osallistuivat säännöllisesti Iittalan yhtenäiskoulun Yhteisöllisen opiskeluhuoltoryhmän kokouksiin. He osallistuivat myös Yhteispeli hankkeen koulutustilaisuuteen.

Koulun henkilökunta sai käyttöönsä sykemittarit, joilla voi seurata päivittäistä liikkumista ja lepoa. Tavoitteena on fyysisen aktiivisuuden lisääminen ja levon merkityksen huomaaminen. Näillä keinoilla tuetaan myös työhyvinvointia ja työssäjaksamista.

**Hyvinvoinnin edistäminen**

Hyvinvointikoordinaattori luo ja kehittää verkostoa, joka toimii osaltaan oppilaiden tukena myös koulun ulkopuolisessa toiminnassa sekä kasvatuskumppanina yhteistyössä koulun ja huoltajien kanssa. Keskeisessä asemassa ovat oppilaiden ja kouluhenkilökunnan psyykkinen ja fyysinen hyvinvointi.

Arviointi:

Paras Koulu -hankkeen tukemana koulussamme aloitettiin Hyvän mielen taitomerkki –toimintamallin kehittäminen syyslukukauden alussa. Koulumme opettajat Sanna Manderbacka ja Kaisa Sihvonen ideoivat digitaalisessa ympäristössä toimivan mielenterveyttä ja kouluhyvinvointia systemaattisesti tukevan mallin. Hyvän mielen taitomerkki on rakennettu hyödyntäen Hämeenlinnan kaupungissa jo vakiintunutta Digitaitojen osaamismerkkiä.

Syksyllä saimme yhteistyökumppaniksemme Mieli ry:n (entinen Suomen mielenterveysseura ry.) lasten ja nuorten edistämisyksikön päällikön Anniina Pesosen sekä asiantuntijakoordinaattori Riikka Nurmen.

Yhteistyö edellä mainittujen henkilöiden kanssa eteni tuloksekkaasti. Koulumme opettajat Kaisa Sihvonen, Satu Rintala ja Lise Lindberg jatkoivat Hyvän mielen taitomerkin sisällön suunnittelua. Riikka Nurmi siirsi sisällöt Moodleen ja jatkoi sisältöjen muokkaamista ja täydentämistä. Tämä yhteistyö oli ehdottoman tärkeää, koska Corona-pandemiaan varautuminen ja etäopetukseen siirtyminen 18.3.2020 vaati niin runsaasti koulun henkilökunnan voimavaroja. Keväällä jatkotyöskentely siirtyi Riikka Nurmen vastuulle. Myöhemmin keväällä Mieli ry ja Hämeenlinnan kaupunki solmivat yhteistyösopimuksen Hyvän mielen taitomerkin kehittämisestä, kokeilemisesta ja markkinoinnista kansalliseksi toimintamalliksi. Oppiva verkosto suunnittelee toimintamallin hyödyntämistä omassa verkostossaan.

Arviointi:

Koulun henkilökunta sai käyttöönsä sykemittarit, joilla voi seurata päivittäistä liikkumista ja lepoa. Tavoitteena on fyysisen aktiivisuuden lisääminen ja levon merkityksen huomaaminen.

**Oppimisen tukeen liittyvien käytänteiden kehittäminen**

Tehdään näkyväksi jo hyvin arjessa toimivia käytänteitä. Hyvinvointikoordinaattori toimii opettajan tukena myös opetuksen toiminnallistamisessa.

Arviointi:

Tämä osa-alue jäi vähemmälle huomiolla, koska kehittämistyössä painottui Hyvän mielen taitomerkin sisältöjen tuottaminen huomioiden erityisesti opetussuunnitelman laaja-alaiset oppimiskokonaisuudet.

Paras koulu -hankkeessa yhteistyö kumppaneinamme toimivat hankekoordinaattori Linda Kaseva ja hanketyöntekijä Maija Heikkilä

Arviointi:

Yhteistyö hanketyöntekijöiden kanssa oli säännöllistä, monipuolista ja tuloksellista.

**L4 Monilukutaito: Teema 1: Viestintä**

Yksi lukuvuoden 2019-2020 teemoja koulussamme on Kiva puhe voittaa vihapuheen. Haluamme kehittää koulussamme oppilaiden viestintä- ja vuorovaikutustaitoja teemalla Kivapuhe.

Arviointi:

Opettajat käsittelivät aihetta luokissa esim. monialaisten oppimiskokonaisuuksien yhteydessä. Aihetta oli tarkoitus käsitellä myös Huomaa hyvä -kampanjassa, joka keskeytyi panepidemian takia.

**Yhteispeli -koulutus rehtoreille, opettajille ja työyhteisölle**

Yhteispeli -koulutuksesta koko kouluyhteisö saa välineitä ohjata ja vahvistaa oppilaiden vuorovaikutustaitoja.

Yhteispeli on joukko toimintatapoja alakoulun arkeen, joiden tavoitteena on lasten tunne- ja vuorovaikutustaitojen tukeminen sekä kouluyhteisön hyvinvoinnin lisääminen. Yhteispelissä kehitettävät toimintatavat ovat hyvin sovellettavissa myös yläkouluun. Yhteispeli on kehittämis-, tutkimus ja täydennyskoulutushanke, jonka sopimuskumppaneina ovat olleet OKM, THL ja Ylöjärven kaupunki.

OPH:n rahoittaa Yhteispeli-koulutukset ja Niilo Mäki-instituutti kouluttaa Yhteispeliin osallistuvien koulujen henkilökuntaa seuraavalla tavalla. Rehtorit osallistuvat rehtorikoulutuksiin (2 päivää) sekä työyhteisökoulutuksiin ja organisoi työyhteisön toimintatavoille ajan koulun yt-ajalta. Koulutukseen valitut opettajat osallistuvat opettajakoulutuksiin (3 päivää), kehittävät luokkiensa kanssa yhteisiä toimintatapoja ja kertovat työyhteisökoulutuksissa lyhyesti kokemuksistaan. Koko työyhteisö osallistuu työyhteisökoulutuksiin (3 päivää), kehittää työyhteisön toimintatapoja ja keskustelee kokemuksistaan (kouluvierailu) muiden kollegojen kanssa. Yhteispeli -koulutuksen kesto on 2 vuotta.

Arviointi:

Opettajat ja rehtorit osallistuivat Yhteispeli-koulutuksiin. Yhteispeli-kouluttaja kävi pitämässä koululla koulutustilaisuuden henkilökunnalle.

**Mind Me -kehittämishanke**

Iittalan yhtenäiskoulun henkilöstöllä on mahdollisuus osallistua MindMe -kehittämishankkeeseen.

Arviointi:

Osa opettajista osallistui koulutustilaisuuksiin.

**Muut:**

Koulun arjessa olemme jo useita vuosia organisoineet luokkien välistä kummitoimintaa. Yhtenäiskoulussa on luontevaa tehdä yhteistyötä isojen ja pienten oppilaiden kanssa. Kummiluokat ovat 1. ja 5.; 2. ja 6; 3. ja 7 sekä 4. ja 8.

Jatkamme koululle merkittävää yhteistyötä Iittalan kouluvanhemmat ry:n kanssa. Teemme alueellista yhteistyötä varhaiskasvatuksen sekä Lasten ja nuorten palveluiden työntekijöiden kanssa kuukausittaisessa tapaamisessa.

Koulussamme jatketaan viime lukuvuonna käynnistettyä toimintatapaa VERSOa, jolla tuetaan oppilaiden keskinäistä vuorovaikutusta ja kommunikointia. VERSO eli vertaissovittelu on ratkaisukeskeisyyteen pohjautuva menetelmä, joka tarjoaa vaihtoehtoisen ja vapaaehtoisen tavan ratkaista oppilaiden välisiä ristiriitoja koulun arkipäivässä. Sovittelulla puututaan mieltä pahoittavaan toimintaan mahdollisimman varhain. Uusia verso-oppilaita koulutetaan lukuvuoden aikana. Heitä ohjaavat koulutetut verso-opettajat. Verso-toimintaa koordinoi erityisopettaja Kaisa Sihvonen.

Koulussamme käynnistyy myös tukioppilastoiminta syksyllä 2019, sitä koordinoi lehtori Minna Oksa.

Arviointi:

Nämä toimintamuodot jatkuivat koulussamme lukuvuonna 2019-2020.

**Seuraavia teemoja käsittelemme joka lukuvuosi työsuunnitelman mukaisesti**

- Yhdenvertaisuus- ja tasa-arvotyön jatkaminen

- Seksuaalisen häirinnän ehkäiseminen

- Kehittämiskysely koulun toiminnasta huoltajille marraskuussa 2019

**Yhteisöllisen opiskeluhuoltoryhmän jäsenten arviointia omasta ja ryhmän toiminnasta lukuvuonna 2019-2020**

Lukuvuoden päätteeksi yhteisöllisen opiskeluhuoltoryhmän johtaja Siukku Erola lähetti ryhmän jäsenille arviointiin liittyviä kysymyksiä.

1. Lyhyt omien toimintamuotojen kuvaus liittyen yhteisöllisen opiskeluhuoltoryhmän toimintaan Iittalassa lukuvuonna 2019-2020. (Kirjoitan arviointiraportin aiheesta kesäkuun alkupuolella.)
2. Onko yohr-kokousaika edelleen hyvä kuukauden toinen torstai klo 14.30-15.30?
3. Millaista palautetta annat yohr:n toiminnasta ja moniammatillisesta yhteistyöstämme?
4. Toivon myös palautetta omasta toiminnastani ryhmän johtajana. Mitä voisin tai voisimme tehdä toisin?
5. Mihin asiaan olisi sinun mielestäsi syytä kiinnittää huomiota yohr:n toiminnassa ensi lukukauden aikana? Tavoitteenamme on vahvistaa sekä oppilaiden että koko henkilökunnan hyvinvointia koulussa. Yksi kehittämisaihe tulee olemaan Hyvän mielen taitomerkki. Mitä muuta olisi syytä huomioida?
6. **Hanketyöntekijöiden havaintoja:**

Ja kiitos, että saimme Lindan kanssa olla mukana toiminnassanne, todella mielellämme osallistuimme yhteisöllisen oppilashuollon tapaamisiin.

Koimme, että teidän koulullanne yhteisöllisen oppilashuoltoryhmän toiminta on merkityksellistä ja osallistujat ovat aidosti kiinnostuneita oppilaiden hyvinvoinnista.

Ryhmässänne on hienosti tilaa keskustelulle ja jokaisen kuulumisten kuulemiselle.

Oppilashuoltoryhmän johtajana osaat luoda avoimen ilmapiirin ja onnistut hyvin ryhmähengen luomisessa. Osallistujista välittyi tunne, että he kokivat kuuluvansa ryhmään ja kokivat tapaamiset merkityksellisiksi.

Kehittämisehdotuksemme olisi toimenpiteiden säännöllinen arviointi vuoden aikana ja toimintojen muokkaaminen matkan varrella arvioinnin perusteella.

Olisi kiva kuulla ensi syksyn aikana, miten taitomerkki edistyy.

1. **Tässä vastauksia nuorisotyön osalta:**

1. **Lyhyt omien toimintamuotojen kuvaus liittyen yhteisöllisen opiskeluhuoltoryhmän toimintaan Iittalassa lukuvuonna 2019-2020. (Kirjoitan arviointiraportin aiheesta kesäkuun alkupuolella.)**

Nuorisotyö on ollut mukana lukuvuoden aikana mm. 7. luokkien ryhmäytyspäivässä, Kodin ja koulun illassa, järjestänyt 8. luokkalaisille kohdennettua välituntitoimintaa, toteuttanut 8. luokalle kohdennettuja tuntisisältöjä yhdessä kuraattorin kanssa, koonnut ja osallistunut alueelliseen yhteistyötapaamiseen, ollut mukana tasa-arvo- ja yhdenvertaisuustuntien suunnittelussa ja toteutuksessa (6.-9. luokat), osallistunut oppilaskunta- ja tukioppilastoimintaan, ollut mukana hyvinvointimessujen suunnittelussa (Keidas), osallistunut Hyvän mielen taitomerkin suunnitteluun ja toiminut nuorten äänenä sekä tuonut alueellisia ilmiöitä esiin yhteisöllisessä opiskeluhuoltoryhmässä.

**2.       Onko yohr-kokousaika edelleen hyvä kuukauden toinen torstai klo 14.30-15.30?**

Aika on edelleen hyvä!

1. **Millaista palautetta annat yohr:n toiminnasta ja moniammatillisesta yhteistyöstämme?**

YOHR-ryhmä on toiminut erittäin hyvin. Ryhmässä on ollut helppo olla ja työskentely on ollut mukavaa. Ryhmässä kokee tulleensa kuulluksi ja asioiden jakaminen sekä niistä keskustelu on ollut mielekästä ja hyvää. Mielestäni yhteisöllinen opiskeluhuoltoryhmä on tarttunut ajankohtaisiin alueellisiin ilmiöihin ja pystynyt järjestämään myös koko yhteisöä tukevaa toimintaa nopeallakin aikataululla esim. alueellinen yhteistyötapaaminen.

1. **Toivon myös palautetta omasta toiminnastani ryhmän johtajana. Mitä voisin tai voisimme tehdä toisin?**

Hyvä Siukku, oot paras J

1. **Mihin asiaan olisi sinun mielestäsi syytä kiinnittää huomiota yohr:n toiminnassa ensi lukukauden aikana? Tavoitteenamme on vahvistaa sekä oppilaiden että koko henkilökunnan hyvinvointia koulussa. Yksi kehittämisaihe tulee olemaan Hyvän mielen taitomerkki. Mitä muuta olisi syytä huomioida?**

Napataan kiinni ainakin oppilaiden osallisuuden lisäämisestä järjestämällä esim. rentoja kohtaamishetkiä oppilaskunnan edustajien kanssa niin, että oppilaat voivat vapaasti kertoa ideoistaan, toiveistaan, havainnoistaan ja mahdollisista kehittämiskohteista J

1. **Oppilashuollon psykologin havaintoja**
2. Lyhyt omien toimintamuotojen kuvaus liittyen yhteisöllisen opiskeluhuoltoryhmän toimintaan Iittalassa lukuvuonna 2019-2020. (Kirjoitan arviointiraportin aiheesta kesäkuun alkupuolella.)

Olen osallistunut säännöllisesti yohr kokouksiin. Lisäksi olin mukana syksyllä 2019 järjestetyssä kodin ja koulun illassa. Luokanopettajan ja laaja-alaisen erityisopettajan kanssa pidimme Friends-ryhmän 4A-luokalle syksyllä 2019. Kuluneelle keväälle suunniteltu Friends-ryhmä jouduttiin koronatilanteen vuoksi perumaan.

1. Onko yohr-kokousaika edelleen hyvä kuukauden toinen torstai klo 14.30-15.30?

On hyvä, kunhan ei mene päällekkäin Myllymäen ohr-aikojen kanssa. Myllymäen ajat sovittiin jo. Voitaisiin katsoa yohr-ajat ensi lukuvuodelle valmiiksi jo ensi viikolla kun tapaamme sinun ja Heidin kanssa?

1. Millaista palautetta annat yohr:n toiminnasta ja moniammatillisesta yhteistyöstämme?

Minulle on jäänyt myönteinen kuva Iittalan yohr-toiminnasta kuluneen lukuvuoden ajalta. Hienoja uusia hankkeita (esim. hyvinvoinnin taitomerkki) ja hyväksi todettujen käytäntöjen jatkamista. Jatketaan minun puolestani samaan malliin ensi lukuvuonna 

1. Toivon myös palautetta omasta toiminnastani ryhmän johtajana. Mitä voisin tai voisimme tehdä toisin?

Ei tule nyt mitään mieleen, mitä olisi tarpeen tehdä toisin. Hyvin menee 

1. Mihin asiaan olisi sinun mielestäsi syytä kiinnittää huomiota yohr:n toiminnassa ensi lukukauden aikana? Tavoitteenamme on vahvistaa sekä oppilaiden että koko henkilökunnan hyvinvointia koulussa. Yksi kehittämisaihe tulee olemaan Hyvän mielen taitomerkki. Mitä muuta olisi syytä huomioida?

Korona näkyy varmasti tavalla tai toisella kouluarjessa myös tulevana syksynä. Jos (toivon mukaan!) kouluun syksyllä palataan normaalisti, syksy tulee varmasti olemaan kiireinen. Syksyyn olisi tämän vuoksi minusta hyvä jättää hieman väljyyttä.

Hyvän mielen taitomerkki on minusta erittäin hyvä juttu. Tästä voisi ottaa kantavan teeman koko ensi lukuvuodelle. Anne taisi mainita, että näin on suunniteltukin. Teema voisi olla vaikka ”Hyvän mielen koulu” 

1. **Oppilashuollon kuraattorin havaintoja**

1.      Säännölliset yhteisölliset ohr-ryhmät. Luokkatyöskentely ja luokkien sisäisten ryhmien kanssa työskentely yhteistyössä opettajan ja nuorisotyöntekijän kanssa.

Yhteistyö opettajien kanssa – hyvinvoinnin näkökulma (yksilö ja yhteisö)

2.      Sovittu aika on oikein hyvä – toimii vaikkakin minulla onkin Myllymäen koulun yksilölliset ohr-ryhmät ja yhteisölliset ohr-ryhmät myös torstaisin eli aina välillä menee päällekkäin.

3.      Yhteisöllinen ohr-ryhmä Iittalassa on mielestäni toiminut mahdottoman hyvin – aiheet ovat olleet juuri oikeita ja oikea-aikaisia, mahtavaa on jakaa asioita, pohtia hyvinvoinnillisia asioita sekä kehittää toimintamalleja moniammatillisesti. Olen pitänyt siitä, kuinka paljon tapaamme ja kuinka hyvin yhteisöllinen on organisoitu.

4.      Luotsaat yhteisöllisiä lämmöllä ja jäätävällä ammattitaidolla – kuitenkin ollen jämäkkä ja aiheessa pysyvä. Rauhallinen tunnelma ja jäsentynyt kokonaisuus. Mahtava settinki.

5.      Kunnioittava kohtaaminen ja tämän päivän keskustelu kaikkineen. kokonaisvaltainen hyvinvointi – neutraalius, lämpö ja rauhallinen kasvattava konteksti.